Vesturland greiðir heldur lága styrki til íþróttaiðkenda Neytendasamtökin birtu í dag niðurstöður könnunar sinnar á styrkjum 24 sveitarfélaga til íþrótta - og tómstundastarfs barna og unglinga . Um er að ræða beina styrki til barna sem þau geta nýtt í hvaða íþróttir eða tómstundir sem er að uppfylltum ákveðnum skilyrðum . Í ljós kemur að 14 af þessum 24 sveitarfélögum hafa tekið upp slíka styrki og eru það undantekningalaust fjölmennustu sveitarfélögin . Á Vesturlandi nær könnunin til Akraneskaupstaðar , Borgarbyggðar og Stykkishólmsbæjar . Af þessum þremur sveitarfélögum er Akraneskaupstaður það eina sem býður upp á slíkan styrk . Upphæðin er 10 þúsund krónur á ári . Reykjanesbær greiðir lægstan styrk , 7 þúsund krónur á ári og þá Skagafjörður , Norðurþing og Akureyri sem borga 10 þúsund krónur á ári líkt og Akranes . Hildur Karen Aðalsteinsdóttir formaður tómstunda - og forvarnanefndar hjá Akraneskaupstað segir að styrkurinn sé í endurskoðun . “ Við erum að skoða að niðurgreiða þjálfara - og leiðbeinendakostnað íþróttafélaganna og breyta þessu fyrirkomulagi með ávísanirnar . Þó myndu börnin ennþá fá hluta af styrknum beint til sín . ” Grindvíkingar verma toppsætið í könnunni en þar stunda börn á grunnskólaaldri íþróttir án endurgjalds . Íþróttafélögin fá greiðslur frá sveitarfélaginu fyrir hvern iðkanda . Í Hafnarfirði fá börn á aldrinum 0 - 6 ára 1.000 krónur á mánuði fyrir hverja grein , 13 - 16 ára fá 2.000 krónur og 13 - 16 ára fá 3.000 krónur á mánuði . Í Reykjavík , Garðabæ og á Seltjarnarnesi eru veittir styrkir að upphæð 25.000 kr . Nokkuð er misjafnt við hvaða aldur styrkgreiðslur miðast en sjö sveitarfélög styrkja unglinga allt að 18 ára aldri . Í Kópavogi og á Akranesi er miðað við 15 ára og á Álftanesi , í Hafnarfirði og í Skagafirði er miðað við 16 ára . Á Akureyri hætta greiðslur þegar barn nær 12 ára aldri og unglingar njóta því ekki þessara styrkja . Oft er það þó þannig að æfingagjöld hækka eftir því sem börnin eldast . Nánar er hægt að lesa um könnunina á www.ns.is .